เงินบาททรงตัว ขณะตลาดรอดูตัวเลขศก.สหรัฐฯคืนนี้
ค่าเงินบาทปิดตลาดเย็นนี้ (14 ม.ค.) อยู่ที่ระดับ 36.30/35 บาท/ดอลลาร์ ใกล้เคียงกับช่วงเช้าที่เปิดตลาดที่ระดับ 36.31/33 บาท/ดอลลาร์
14 ม.ค. 2559

นักบริหารเงินเปิดเผยว่าถึงค่าเงินบาทปิดตลาดเย็นนี้ (14 ม.ค.) อยู่ที่ระดับ 36.30/35 บาท/ดอลลาร์ ใกล้เคียงกับช่วงเช้าที่เปิดตลาดที่ระดับ 36.31/33 บาท/ดอลลาร์
วันนี้เงินบาทยังเคลื่อนไหวอยู่ในกรอบแคบๆ ยังไม่มีข้อมูลเศรษฐกิจสำคัญที่จะเป็นปัจจัยส่งผลต่อค่าเงินในวันนี้ จึงทำให้เงินบาทเคลื่อนไหวอยู่ในกรอบเดิมๆ มาตั้งแต่ต้นสัปดาห์ ขณะที่คืนนี้ สหรัฐฯ จะมีการรายงานยอดการขอรับสวัสดิการการว่างงานครั้งแรกในรอบสัปดาห์
“บาทยังเคลื่อนไหวในกรอบเดิมๆ มาตั้งแต่วันจันทร์ อังคาร พุธ ยังไม่มีการประกาศข้อมูลเศรษฐกิจที่สำคัญของสหรัฐฯ” นักบริหารเงินกล่าว ขณะที่คาดว่าพรุ่งนี้เงินบาทจะเคลื่อนไหวในกรอบ 36.20-36.40 บาท/ดอลลาร์
 
ที่มา: สำนักข่าวอินโฟเควสท์